# E E L N Õ U

## NARVA LINNAVALITSUS

#### K O R R A L D U S

Narva .07.2023.a nr \_\_\_\_\_ -k

**Avaliku ürituse „Narva ÖÖ rattasõit ‘23“ loa taotluse rahuldamine**

1. **Asjaolud ja menetluse käik**

MTÜ VeloNarva esitas Narva Linnavalitsusele avaliku ürituse loa taotluse. MTÜ VeloNarva kavandab läbi viia 14.07.2023 avaliku ürituse „Narva ÖÖ rattasõit ‘23“. Ürituse raames toimub jalgrattasõit läbi Narva tänavate. Üritusel osalejate eeldatav arv on kuni 300 inimest.

1. **Õiguslikud alused**

2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
	1. Rahuldada MTÜ VeloNarva taotlus avaliku ürituse „Narva ÖÖ rattasõit ‘23“ läbiviimseks.
	2. Avalik üritus toimub 14.07.2023 kellaajal 20.00-23.30
	3. Avaliku ürituse toimumise kohaks on Jalgratta tee L2 ja linna tänavatel, Narva.
	4. Avaliku ürituse korraldajaks on MTÜ VeloNarva, reg.kood 80569369, Koidula 3, Narva, Ida-Virumaa, 20307.
	5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.
2. **Rakendussätted**
	1. Korraldus jõustub seaduses sätestatud korras.
	2. Narva Linnavalitsuse Linnamajandusametil teha korraldus asjaosalistele teatavaks.
	3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Katri Raik Üllar Kaljuste

Linnapea Linnasekretär